text: Минибус, натоварен с газови бутилки се вряза и причини експлозия в сградата на християнска организация в австралийската столица Канбера. Няма жертви, предаде БНТ.
  Шофьорът на минибуса е откаран в болница в критично състояние и с тежки изгаряния, след като призна, че е запалил газовите бутилки, преди да вреже автомобила в сградата.
  След разпит на шофьора, австралийската полиция съобщи, че причините за нападението не са от политически или религиозен характер.
  Християнската организация лобира пред централното и щатските правителства на Австралия за християнски ценности. Една от последните й кампании беше против еднополовите бракове.